**O B R A Z L O Ž E NJ E**

uz izvršenje Proračuna Općine Donji Kukuruzari

za period od 1. siječnja do 31. prosinca 2023. godine

Sukladno odredbi članka 89. stavka 1. Zakona o proračunu (Narodne novine br. 144/21-nadalje: **Zakon**) i članka 55. Pravilnika o polugodišnjem i godišnjem izvještaju o izvršenju proračuna (Narodne novine br. 85/2023 –nadalje: **Pravilnik**) upravno tijelo, do 5. svibnja tekuće godine izrađuje i izvršnom tijelu jedinice lokalne i područne (regionalne) samouprave dostavlja godišnji izvještaj o izvršenju proračuna za prethodnu godinu.

Sukladno odredbi članka 89. stavka 2. Zakona i članka 55. Pravilnika izvršno tijelo dostavlja godišnji izvještaj o izvršenju proračuna i izvještaj o provedbi razvojnih programa predstavničkom tijelu do 31. svibnja tekuće godine.

Člankom 15. Zakona propisano je jedno od ključnih proračunskih načela –**načelo transparentnosti**.

Načelo transparentnosti iznimno je važno zbog uvida javnosti svih zainteresiranih u način trošenje proračunskih sredstava.

Godišnji izvještaj o izvršenju proračuna Općine Donji Kukuruzari za period od 1. siječnja do 31. prosinca 2023.godine (nadalje: Godišnji izvještaj) sadrži propisane dijelove utvrđene odredbom članka 4. Pravilnika, i to:

-**opći dio Proračuna** koji čini Račun prihoda i rashoda i Račun financiranja na razini odjeljka ekonomske klasifikacije

-**posebni dio proračuna** po organizacijskoj i programskoj klasifikaciji, te razina odjeljka ekonomske klasifikacije

-**izvještaj o zaduživanju** na domaćem i stranom tržištu novca i kapitala

-**izvještaj o korištenju proračunske zalihe**

-**izvještaj o danim državnim jamstvima i izdacima po državnim jamstvima**

-**izvještaj razvojnih programa**

-**obrazloženje** ostvarenja prihoda i primitaka, rashoda i izdataka

Za finaciranje javnih rashoda Općine Donji Kukuruzari u 2023. godini doneseni su sljedeći finacijsko planski dokumenti:

-Proračun Općine Donji Kukuruzari za 2023. godinu donesen je na sjednici Općinskog vijeća Općine Donji Kukuruzari, održanoj 16. prosinca 2022. godine, a isti je objavljen u službenom glasilu „Službeni vjesnik“ broj 103/22

-I. Izmjene i dopune Proračuna za 2023. godinu donesene su 29. svibnja 2023. godine, a iste su objavljene u službenom glasilu „Službeni vjesnik“ broj: 45a/23

-II. Izmjene i dopune Proračuna za 2023. godinu donesene su 29. rujna 2023. godine, a iste su objavljene u službenom glasilu „Službeni vjesnik“ broj: 76/23

- III. Izmjene i dopune Proračuna za 2023. godinu donesene su 14. prosinca 2023. godine, a iste su objavljene u službenom glasilu „Službeni vjesnik“ broj: 102/23

-Odluka o raspodjeli rezlutata poslovanja za 2022. godinu, donesena na sjednici Općinskoj vijeća održanoj 29. svibnja 2023. godine, objavljena u „Službenom vjesniku“ broj: 45a/23

**Obrazloženje ostvarenja prihoda i primitaka, te izvršenja rashoda i izdataka**

Proračun Općine Donji Kukuruzari zajedno s Proračunskim korisnikom u periodu od 1. siječnja do 31. prosinca 2023. Godine ostavren je kako slijedi:

**Prihodi** u iznosu **1.215.582,89 eura.**

**Rashodi** u iznosu **849.835,51 eura**, te je u navedenom razdoblju ostvarena razlika višak/manjak u iznosu od **365.747,39 eura.**

Višak prihoda i primitaka raspoloživ u sljedećem razdoblju je u iznosu od **407.402,85 eura.**

**UKUPNI PRIHODI I PRIMICI**

Ukupni prihodi i primici 1.215.582,89 eura.

**Prihodi poslovanja**

**Po strukturi prihoda se odnose na:**

Prihodi od poreza i prireza iznose 107.654,85 eura.

Pomoći iz inozemstva i od subjekata unutar općeg proračuna iznose 1.019.548,75 eura.

Prihodi od imovine iznose 1.980,79 eura.

Prihodi od upravnih i administrativnih pristojbi, pristojbi po posebnim propisima i naknada iznose 83.533,39 eura.

Kazne, upravne mjere i ostali prihodi iznose 2.865,11 eura.

U periodu od 1. siječnja do 31. prosinca 2023. godine nije bilo prodaje nefinancijske imovine.

**UKUPNI RASHODI I IZDACI**

Ukupni rashodi i izdaci ostvareni su u iznosu od 849.835,51 eura.

**Rashodi poslovanja**

Rashodi poslovanja zajedno s rashodima Proračunskog korisnika u periodu od 1.siječnja do 31. prosinca 2023. godine iznose 849.835,51 eura.

**Po strukturi rashodi se odnose na:**

Rashodi za zaposlene iznose 299.846,62 eura.

Materijalni rashodi iznose 332.341,38 eura.

Financijski rashodi iznose 1.798,78 eura.

Subvencije iznose 12.564,34 eura.

Naknade građanima i kućanstvima iznose 45.644,57 eura.

Ostali rashodi iznose 14.612,18 eura.

Rashodi za nabavu nefinancijske imovine zajedno s rashodima Proračunskog korisnika u periodu od 1. siječnja do 31. prosinca 2023. godine iznose 143.027,64 eura.

**Po strukturi rashodi za nabavu nefinancijske imovine se odnose na:**

-postrojenja i oprema 60.051,23 eura

- građevinski objekti 82.432,81 eura

-knjige, umetnička djela i ostale izložbene vrijednosti 203,60 eura

-nematerijalna proizvedena imovina 340,00 eura

**POSEBNI DIO- Programsko planiranje**

Za financiranje javnih rashoda u 2023. godini doneseni su sljedeći akti, koji su ostvareni, kako slijedi:

**Program promicanja kulture** ostvaren je u iznosu od 27.487,87 eura.

Narodnoj knjižnici i čitaonici „Napredak“ preko rizničnog poslovanja podmireni su troškovi u iznosu od 22.906,77 eura.

Kulturno umjetničkom društvu „Donji Kukuruzari“ preneseno je 230,00 eura.

Pomoći vjerskim zajednicama za obavljanje redovne djelatnosti isplaćen je u iznos od 4.147,50 eura.

**Program organizacije i provođenja zaštite i spašavanja** ostvaren je u iznosu od 6.762,72 eura i to:

Dobrovoljnom vatrogasnom društvu Donji Kukuruzari isplaćeno je za dnevnice 334,00 eura .

Deratizacija/dezinsekcija ostvarena u iznosu od 2.165,56 eura.

Hrvatska gorska služba spašavanja ostvarena u iznosu od 400,00 eura.

Zbrinjavanje divljači ostvareno je u iznosu od 1.393,56 eura.

Oprema za održavanje i zaštitu ostvareno je u iznosu od 2.469,60 eura.

**Program razvoja sporta i rekreacije** ostvaren je u iznosu od 37.132,39 eura i to:

NK „ Radnik“ Majur preneseno je 2.000,00 eura.

Rekonstrukcija dječjeg igrališta Donji Kukuruzari iznosi 34.382,39 eura.

Uluga za stručni nadzor dječjeg igrališta iznosi 750,00 eura.

**Program socijalne skrbi** ostvaren je u iznosu od 48.695,37 eura i to:

Naknade za novorođenu djecu u iznosu od 929,04 eura.

Jednokratne naknade u iznosu od 1.760,44 eura.

Naknade za troškove stanovanja u iznosu od 7.133,48 eura.

Naknada za nabavu ogrjeva-drva u iznosu od 6.185,70 eura.

Stijepndije studentima u iznosu od 8.950,00 eura.

Sufinanciranje troškova prehrane učenika u iznosu od 25,49 eura.

Nabava paketića prigodom blagdana Sv. Nikole u iznosu od 1.798,48 eura.

Sufinanciranje troškova predškolskog odgoja u iznosu od 446,79 eura.

Sufinanciranje troškova škole u prirodi, poklon bonova za uspijeh 5.0 u iznosu od 528,80 eura.

Sufinanciranje troškova dječijeg vrtića u iznosu od 8.355,64 eura.

 Financiranje nabavke radnih bilježnica i ostale opreme za osnovnu školu „Katarina Zrinska Mečenčani“ u iznosu od 3.200,71.

Županijski prijevoz za sve ostvaren u iznosu od 5.530,00 eura.

GDCK Hrvatska Kostajnica preneseno je 3.450,80 eura.

Donacije udrugama u iznosu od 400,00 eura.

**Program održavanja komunalne infrastrukture** ostvaren je u iznosu od 130.278,89 eura, i to:

Održavanje nerazvrstanih cesta (zimska služba)u iznosu od 88.737,14 eura.

Održavanje šumskih i grobljanskih puteva u iznosu od 1.023,15 eura.

Održavanje javne rasvjete u iznosu od 40.518,57 eura.

**Subvencije trgovačkim društvima- poduzetnički inkubator Donji Kukuruzari** ostvaren je u iznosu od 11.930,00 eura.

**Program javnih radova** ostvaren je u iznosu od 53.274,04 eura.

**PROJEKT ZAŽELI:**

Rashodi za Projekt Zaželi ostvareni su u slijedećim iznosima:

-plaće za zaposlene te doprinosi u iznosu od 138.663,73 eura

-regres za godišnji odmor u iznosu od 7.500,00 eura

-promidža i vidljivost te ostali nespomenuti rashodi poslovanja u iznosu od 4.853,90 eura

-ostale naknade iz proračuna u naravi (paketi za korisnike) u iznosu od 7.172,53 eura

**Izvještaj o obvezama**

U izvještaju o obvezama evidentirane su obveze proračuna i proračunskog korisnika na kraju izvještajnog razdoblja, odnosno obveze na dan 31. prosinca 2023. godine u iznosu od 172.107,64 eura.

Obveze se odnose na:

-obveze za nabavu nefinancijske imovine

-obveze za rashode poslovanja

**Stanje novčanih potraživanja** tj. obračunatih, a nenaplaćenih prihoda na dan 31. prosinca 2023. godine prema vrstama prihoda je sljedeće:

-potraživanje za komunalnu naknadu

-potraživanja za zakup

U zakonskom roku, odnosno do 28. veljače 2024. godine putem aplikacije RKPFI poslani su slijedeći konsolidirani obrasci:

Referentna stranica(Izvještaji proračuna i proračunskog korisnika)

Obrazac PR-RAS

Obrazac Izvještaj o obvezama

Obrazac RAS funkcijski

Obrazac BILANCA

Obrazac P-VRIO

Bilješke uz konsolidirani financijski izvještaj

STANJE NEPODMIRENIH OBVEZA PRORAČUNA I PRORAČUNSKIH KORISNIKA

Stanje obveza na kraju izvještajnog razdoblja proračuna i proračunskog korisnika iznosi 172.107,64 eura.

Ukupne obveze su:

-obveze za zaposlene 298.608,97 eura

-obveze za materijalne rashode 301.172,59 eura

-obveze za financijske rashode 1.798,78 eura

-obveze za subvencije 634,34 eura

-obveze za naknade građanima i kućanstvima 5.772,59 eura

-obveze za nabavu nefinancijske imovine 142.682,69 eura

Podmirene obveze su:

-obveze za zaposlene 297.285,79 eura

-obveze za materijalne rashode 248.341,68 eura

-obveze za financijske rashode 1.807,18 eura

-obveze za subvencije 291,99 eura

-obveze za naknade građanima i kućanstvima 5.772,59 eura

-obveze za nabavu nefinancijske imovine 105.936,71 eura

STANJE NENAPLAĆENIH POTRAŽIVANJA

-Potraživanja za više plaćene poreze i doprinose 138,24 eura

-Potraživanja za poreze 4.573,59 eura

-Potraživanja za prihode od imovine 7.044,15 eura

-Potraživanja za upravne i administrativne pristojbe, pristojbe po posebnim propisima i naknade 22.156,30 eura

Obrazloženje sastavila:

Referent za računovodstvo

Ivana Ešegović